Foto: A HABER Turkiya prezidenti Rajab Toyyib Erdo‘g‘anning ma’lum qilishicha, Germaniya kansleri Angela Merkel bilan birga mamlakatlar Rossiya gazini sotib olish huquqiga ega ekanligini himoya qilgan. Bu haqda RIA Novosti A Haber telekanaliga asosan xabar bermoqda. Turkiya rahbarining aytishicha, NATO sammitida AQSh prezidenti Donald Tramp ishtirokchilarni «Rossiyani oziqlantirishda» ayblab chiqqan. «Lekin mening sabrim yetmadi va biz Rossiyadan tabiiy gazimizning 50 foizini xarid qilishimiz, agar buni qilmasak, fuqarolarimiz qish oylarida muzlab qolishini aytdim», - dedi Erdo‘g‘an. Uning ta’kidlashicha, Germaniya kansleri Angela Merkel ham Rossiya gazi yetkazib berilishining tarafdori bo‘lgan. Eslatib o‘tamiz, avvalroq Germaniya Trampning aybloviga javob qaytargandi. Germaniya tashqi ishlar vaziri Xayko Maas Qo‘shma Shtatlar prezidenti Donald Trampning mamlakat «Shimoliy oqim-2» tufayli Rossiyaga qaram bo‘lib qolishi borasidagi bayonotlariga javob berdi.